Page:Jockey & Maggy's courtship, and unlucky marriage.pdf/6

 Mag. Ay, but my mither is ay angry at ony body that evens themselves to me, an it binna them she likes, indeed she bad me tak ony body, if it was na auld tottering Tammy ; for his beard is ay brown wi' sucking tobacco, and slavers a’ the breast o his fecket.

Jock. O Magy tak me, an' I'll tell you what I hae. First, my father left me, when he died, fifty merks, twa secks, twa pair o' sunks; the hens, an the gaun gear was to be divided between me an my mither; an if she died first, a' her gear was to come in amang mine; and if I died before her, a' my gear was to come back to her again, an her to marry another man, if she cou'd get him : but since 'tis happened sae, she is to gie me brucky an the black mare, the ha'f o' the cogs, three spoons, four pair o' blankets an a canascan as [sic] ; she's to big a twabeytwa bey [sic] to her ain gavel, to be a dwelling-house to me an my wife; an am to get the wee byre at the end of the raw, to haud my cow an twa couties: the ha'f o' the barn, an a bed o' the kail-yard, as lang as she lives; an when she dies, am to pay for the yerding o' her honesty, an a' the o'ercome is to be my ain; and by that time I'll be as rich as e'er my father was before me.

Mag. Truly, Johnny, I'se no say miekle to the contrair, but ye hae a mind to tak